Държавен вестник, бр. 16, 2018 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  16
(5) Признаването на правоспособност на 
квалифицирани експерти по радиационна 
защита се извършва по реда, определен в 
Наредбата за условията и реда за придобиване 
на професионална квалификация и за реда за 
издаване на лицензии за специализирано обу-
чение и на удостоверения за правоспособност 
за използване на ядрената енергия.
Раздел V
Отговорник по радиационна защита
Чл. 26. (1) Всяко предприятие е длъжно да 
назначи отговорник по радиационна защита, 
на когото се възлагат със заповед конкрет-
ни функции и задължения по контрола на 
радиационната защита и отговорности по 
осигуряване на радиационна защита при из-
вършването на определена дейност.
(2) Броят на отговорниците по радиационна 
защита по ал. 1 се определя от предприятието 
в зависимост от спецификата и сложността 
на извършваната дейност.
(3) Предприятията предоставят на отговор-
ниците по радиационна защита необходимите 
технически средства за изпълнение на техните 
задължения. Отговорникът по радиационна 
защита в даден обект докладва пряко на 
ръководителя на обекта за констатираните 
нередности и нарушения по отношение на 
радиационната защита.
(4) Работодателите на външни работници 
назначават отговорници по радиационна за-
щита според необходимостта, които да осъ-
ществяват контрол и да изпълняват задачи, 
свързани с осигуряване на радиационната 
защита на тези работници.
(5) В зависимост от естеството на извърш-
ваните дейности, функциите и задълженията 
на отговорниците по радиационна защита, наз­
начени от предприятията, могат да включват:
1. контрол по спазване на установените вът­
решни правила и процедури за радиационна 
защита при работа в среда на йонизиращи 
лъчения;
2. контрол за изпълнение на програмата 
за мониторинг на определени работни места;
3. поддържане на подходяща документация 
за отчет и контрол на източници на йонизи-
ращи лъчения;
4. извършване на периодични оценки на 
състоянието на системите, осигуряващи ради-
ационна защита и безопасност при използва-
нето на източници на йонизиращи лъчения;
5. организиране на изпълнение на програ-
мата за индивидуален дозиметричен контрол;
6. организиране на изпълнение на програ-
мата за медицинско наблюдение;
7. запознаване на новите работници по 
подходящ начин с основните положения на 
вътрешните правила и процедури;
8. изработване на работни планове, даване 
на становища и бележки във връзка с работни 
планове;
9. изготвяне на отчети и доклади за със-
тоянието на радиационната защита до ръко-
водителя на съответния обект;
10. участие в мерките за поддържане на 
аварийна готовност и реагиране при ситуации 
на аварийно облъчване;
11. информиране и обучение на професи-
онално облъчвани лица;
12. поддържане на контакти с квалифици-
рани експерти по радиационна защита.
(6) Физическите лица, които изпълняват 
функциите на отговорник по радиационна 
защита, трябва да притежават удостоверение 
за правоспособност, издадено в съответствие с 
Наредбата за условията и реда за придобиване 
на професионална квалификация и за реда за 
издаване на лицензии за специализирано обу-
чение и на удостоверения за правоспособност 
за използване на ядрената енергия.
(7) Функциите на отговорник по радиаци-
онна защита могат да бъдат изпълнявани от 
звено по радиационна защита, създадено от 
дадено предприятие, както и от квалифициран 
експерт по радиационна защита.
Г л а в а  ч е т в ъ р т а
ОБОСНОВАНОСТ НА ДЕЙНОСТИ
Раздел І
Обоснованост на дейности, свързани с 
облъчване от йонизиращи лъчения
Чл. 27. (1) Нови видове дейности, които 
могат да доведат до облъчване от йонизира-
щи лъчения, се обосновават предварително, 
отчитайки очакваните икономически, со-
циални и други ползи, при което трябва да 
бъде доказано, че ползата от дейностите е 
по-голяма от възможната вреда за здравето 
на облъчените лица.
(2) При установяване на нови обстоятел-
ства, доказателства или важна информация 
относно ефикасността на съществуващи 
видове дейности и потенциалните вредни 
последствия от тях и при въвеждане на нови 
технологии, технически средства или методи, 
чието предназначение е като това на същест-
вуващи дейности, се извършва преглед и 
преоценка по отношение на обосноваността 
на тези дейности.
(3) Обосновката на нова или съществуваща 
дейност се изготвя от предприятието заявител 
в хода на осъществяване на държавното ре-
гулиране по Закона за безопасно използване 
на ядрената енергия.
(4) Дейностите, свързани с професионално 
облъчване и облъчване на лица от населени-
ето, се обосновават като вид дейност, като се 
отчитат и двете категории облъчвани лица.